Diari Oficial de la Generalitat Valenciana


Sumari del DOGV 7956, del 12-01-2017 (2016/9919)

Notificació de la sentència dictada en el procediment de guarda i custòdia número 100/2015.
-------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9919


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment de guarda i custòdia número 100/2015. [2016/9919]  
Modificació mesures amb relació fills extramatrimonials sup. co. número 000100/2015  
De: Nicefora-Obono Abaga Esomoyo.  
Procuradora: Belén Oliva Moreno.  
Contra: Agustín Serra Mateo.  
En aquest procediment, seguit a instàncies de Nicefora-Obono Abaga Esomoyo contra Agustín Serra Mateo, s'ha dictat la sentència que té l'encapçalament i la part dispositiva que, literalment, són com segueix:  
  
«Jutjat de Primera Instància i Instrucció número 2 de Mislata,  
  
Procediment: guarda i custòdia 100/2015,  
Demandant: Nicefora Obono Abaga Esomoyo.  
Procuradora: Belén Oliva Moreno.  
Demandat: Agustín Serra Mateo.  
Sentència número 201/2016  
Mislata, 9 de desembre de 2016  
Julia María Mínguez Roca, magistrada jutgessa del Jutjat de Primera Instància i Instrucció número 2 de Mislata i partit, he vist aquestes actuacions de guarda i custòdia, seguides amb el número 100/2015, a instàncies de Nicefora-Obono Abaga Esomoyo, representada pel procurador dels tribunals Oliva Moreno i assistida de la lletrada la senyora Peiro Escriva, contra Agustín Serra Mateo, declarat en situació processal de rebel·lia; així mateix, intervé el Ministeri Fiscal, i dicte aquesta resolució.  
Antecedents de fet  
Primer. La representació processal de Nicefora-Obono Abaga Esomoyo, en data 6 de febrer de 2015, va formular demanda de guarda i custòdia sobre la base dels fets i fonaments de dret que va estimar aplicables, i va sol·licitar que, amb els tràmits previs oportuns, es dictara sentència en què, admesa la demanda, es disposaren les mesures sol·licitades en la pètita de la demanda.  
Segon. Mitjançant el decret de data 23 de febrer de 2015, es va admetre a tràmit la demanda, la qual es va traslladar a la demandada, el Ministeri Fiscal va contestar la demanda en data 6 de maig de 2015 i, atesa la falta de contestació a la demanda per Agustín Serra Mateo dins del termini assenyalar per la llei, mitjançant la diligència de data 28 de juny de 2016 se'l va declarar en situació processal de rebel·lia i es van convocar les parts a la celebració de la compareixença establida en la Llei d'enjudiciament civil; la qual va tindre lloc el dia 1 de desembre de 2016, amb l'assistència de la part demandant i el fiscal qui, després de ratificar-ne la demanda, va sol·licitar la recepció del plet a prova el resultat del qual consta en les actuacions; i van quedar, a continuació, les actuacions concluses per a dictar sentència.  
Tercer. En la tramitació d'aquest procediment s'han observat les prescripcions legals vigents.  
Dispositiva  
Estime la demanda interposada per Nicefora-Obono Abaga Esomoyo contra Agustín Serra Mateo, en els termes següents:  
1. Atribuïsc a Nicefora-Obono Abaga Esomoyo l'exercici exclusiu de la pàtria potestat sobre el seu fill, S.  
2. Suspenc el règim de visites, estades i comunicació entre el menor i el seu pare, Agustín Serra Mateo.  
3. Pel que fa a la pensió d'aliments, Agustín Serra Mateo abonarà a l'actora 250 euros mensuals, quantitat que ingressarà en el compte que designe l'actora els cinc primers dies de cada mes, quantitat que serà actualitzada anualment de conformitat amb l'índex de preus de consum. Les despeses extraordinàries les abonaran a mitges ambdós progenitors; per a l'abonament caldrà presentar una factura. Si atesa la quantia, aquestes despeses excedeixen de la capacitat econòmica de la progenitora custòdia, a fi d'anticipar-ne la despesa podrà reclamar de l'altre progenitor la meitat corresponent de les bestretes o pagaments a compte mitjançant la presentació prèvia del pressupost. Si és indispensable el pagament anticipat de la totalitat de l'import, presentarà a l'altre progenitor la factura pro forma.  
Tot això sense fer pronunciament en matèria de costes.  
Notifiqueu aquesta sentència a les parts i feu-los saber que aquesta no és ferma i que, en contra, s'hi pot interposar un recurs d'apel·lació davant d'aquest jutjat dins del termini de 20 dies per a davant de l'Audiència Provincial de València; contra aquesta resolució s'hi pot interposar un recurs d'apel·lació, i el recurrent haurà de justificar la constitució del dipòsit de 50 euros mitjançant la presentació per escrit del resguard d'ingrés en el compte d'aquest jutjat i en aquest expedient. En el resguard indicat s'haurà d'assenyalar en el camp «Concepte» del document esmentat que es tracta d'un «recurs», codi «02», tipus «civil apel·lació». Si l'ingrés s'efectua mitjançant una transferència bancària, el codi i el tipus ha d'indicar-se justament després d'especificar els 16 dígits (separat per un espai).»  
  
I atés que el demandat, Agustín Serra Mateo, es troba en parador desconegut, expedisc aquest edicte a fi que li valga de notificació de forma deguda.  
  
Mislata, 12 de desembre de 2016.- El lletrat de l'Administració de justícia: Juan Ramón Segovia Calvo.